KompetansemålAMK

__Startside Hjem Kompetansemål Grunnleggende ferdigheter Tilpasset opplæring Oppgaver Nyttige linker Kilder__



**Kompetansemål** I Kunnskapsløftet er nors kfaget delt inn i fire hovedområder. Gjennom de varierte oppgavene som elevene møter i vårt digitale læremiddel blir disse hovedområdene dekket.

**Muntlige tekster** dreier seg om muntlig kommunikasjon der man skal lytte og tale og utforske muntlig tekst. Å lytte og tale er en del av hverdagens omgangsformer og er sentralt for sosial og kulturell kompetanse og for estetisk utfoldelse og opplevelse.

**S****kriftlige tekster** dreier seg om skriftlig kommunikasjon, det vil si å lese og skrive norsk. Eleven utvikler skrivekompetanse gjennom å lese og lesekompetansen gjennom å skrive. Det vektlegges også elevens forståelse av egen utvikling som leser og skriver.

**Sammensatte tekster** viser til et utvidet tekstbegrep der tekst kan være satt sammen av skrift, lyd og bilder i et samlet uttrykk. Dette omfatter både elevens egen tekstproduksjon og opplevelse, kritisk vurdering og analyse av sammensatte tekster.

**Språk og kultur**, her er det lagt vekt på at elever skal utvikle en selvstendig forståelse av norsk språk og litteratur, og få innsikt i hvordan språk og tekst har endret seg over tid. Elevene skal få kunnskap om tradisjoner i norsk teksthistorie, gode norske forfattere, og forfattere fra verdenslitteraturen og sammenligne dette mellom nåtid og fortid.

Nedenfor vil du finne en oversikt over de kompetansemålene vi mener blir dekket gjennom vårt læremiddel samt en forklaring på hvordan de blir dekket.

**Muntlige tekster** der eleven skal kunne - vurdere egne og andres muntlige framføringer - gjennomføre enkle foredrag, presentasjoner, tolkende opplesing, rollespill og dramatisering, tilpasset ulike mottakere Dette oppnår elevene ved å gjennomføre oppgaven der de skal lage et rollespill mellom Wergeland og Welhaven, eller oppgaven der de skal lage en språkdebatt mellom Aasen og Knudsen.

**Skriftlige tekster** der eleven skal kunne - lese og skrive tekster i ulike sjangere (…), artikkel, diskusjonsinnlegg, formelt brev, fortelling, dikt, dramatekst og kåseri - gjenkjenne de språklige virkemidlene humor, ironi, kontraster og sammenligninger, symboler og språklige bilder og bruke dem i egne tekster - uttrykke seg presist og med et variert og nyansert ordforråd i ulike typer tekster (…) Disse målene vil elevene oppnå gjennom og blant annet gjøre oppgaven til //Fanitullen//, der de skal skrive et brev, og oppgaven til språkhistorien der de skal skrive en utfyllende biografi. I alle de skriftlige oppgavene skal elevene uttrykke seg med et variert og nyansert ordforråd.

**Sammensatte tekster** der eleven skal kunne - tolke og vurdere ulike former for sammensatte tekster - bruke ulike medier, kilder og estetiske uttrykk i egne norskfaglige og tverrfaglige tekster En oppgave i dette læremiddelet som dekker disse målene er der oppgaven der elevene skal gå sammen i grupper å lage sin egen sammensatte tekst om bonden før og nå.

**Språk og kultur** der elevene skal kunne - forklare bakgrunnen for at det er to likestilte norske skriftspråk og gjøre rede for språkdebatt og språklig variasjon i Norge i dag De ulike oppgavene i forhold til språkhistorien er med på å dekke målet om det norske skriftspråket.